Public procurement notice: Contract Notice
Published: 2025-08-04
Contract type: Supplies
Procedure: Open procedure
CPV classification: 30213200 | 30232100 | 31154000 | 32420000 | 48000000
Estimated value: 1093881 RON
Submission deadline: 2025-09-08
Award criteria: price, quality

Technical requirements: Infractiuni teroriste sau infractiuni legate de activitati teroriste
Exploatarea prin munca a copiilor si alte forme de trafic de persoane
Cerința nr. 1
Ofertanții, terții susținători și subcontractanții nu trebuie să se regăsească în situațiile prevăzute la art. 164, art. 165 și art. 167 din Legea nr. 98/2016. 
Modalitatea prin care poate fi demonstrata îndeplinirea cerinței: se va completa DUAE de către operatorii economici participanți la procedura de atribuire cu informațiile aferente situației lor.
Documentele justificative care probează îndeplinirea celor asumate prin completarea DUAE, ce urmează a fi prezentate, la solicitarea autorităţii contractante, doar de către ofertantul clasat pe primul loc în clasamentul intermediar întocmit la finalizarea evaluării ofertelor sunt:
a) certificate constatatoare privind plata impozitelor, taxelor sau a contribuțiilor la bugetul general consolidat (buget local, buget de stat etc.), valabile la momentul prezentării, pentru sediul principal, iar pentru sediile secundare/punctele de lucru, o declarație pe propria răspundere privind îndeplinirea obligațiilor de plată a impozitelor, taxelor sau contribuțiilor la bugetul general consolidat datorate, potrivit art. 165, alin. (3) din Legea nr. 98 /2016 cu modificările și completările ulterioare (conform Formularului pus la dispoziție de Autoritatea contractantă în Secțiunea Formulare). 
b) cazierul judiciar al operatorului economic şi al membrilor organului de administrare, de conducere sau de supraveghere al respectivului operator economic, sau a celor ce au putere de reprezentare, de decizie sau de control în cadrul acestuia, aşa cum rezultă din certificatul constatator emis de O.N.R.C./actul constitutiv, valabile la momentul prezentării;
c) după caz, documente prin care se demonstrează faptul ca operatorul economic poate beneficia de derogările prevăzute la art. 166, alin. (2), art. 167 alin. (2), art. 171 din Legea nr. 98/2016 privind achiziţiile publice.
d) alte documente edificatoare, după caz.
Cerința nr. 2
Ofertanții, terții susținători si subcontractanții nu trebuie să se regăsească în situațiile prevăzute la art. 60 din Legea nr. 98/2016.
Modalitatea prin care poate fi demonstrata îndeplinirea cerinței: se va completa DUAE de către operatorii economici participanți la procedura de atribuire cu informațiile aferente situației lor.
Persoanele ce dețin funcții de decizie în cadrul Poliției Locale Galați în ceea ce privește organizarea, derularea și finalizarea acestei proceduri de atribuire sunt:
- Dobrea Marius - Director General;  
- Hahui Petrică - Director General Adjunct; 
- Bălbărău  Florin-Claudiu - Director Executiv;                     
- Bivolaru Ani - Director Executiv; 
- Cornevici Victor - Șef Serviciu Contracte, Achiziţii şi Administrativ;   
- Cozma Constantin Iulian - Șef Serviciu Protecția Mediului  și Control Salubrizare;
- Carp Nelu - Șef Serviciu Ordine Publică - Secția nr. 1;
- Bogdan Dănuț - Șef Serviciu Siguranța Rutieră;
- Jașcu Vlad-Ciprian - Șef Serviciu Dispecerat și Monitorizare Video;
- Pecheanu Laurențiu - Șef Serviciu Ordine Publică - Secția nr. 4;
- Rubică Costel Marinel  - Șef Serviciu Intervenție Rapidă;
- Autu Lucian - Expert, grad profesional superior;
- Hălăşag Cezarina-Netuţa - Inspector, grad profesional superior;
- Iacob Violeta - Inspector, grad profesional principal;
- Giurgia Elena - Consilier juridic, grad profesional superior; 
- Soare Ana-Maria - Consilier Juridic, grad profesional superior; 
- Vălean Dorina Geanina - Consilier achiziții publice, grad profesional superior;
- Barbăndeal Andreea-Anca - Polițist local, grad profesional superior.
Cerința nr. 3
Operatorii economici care depun oferta nu trebuie să se afle sub incidența prevederilor art. 5K din Regulamentul (UE) 2022/576 al Consiliului din 08.04.2022 de modificare a Regulamentului (UE) nr. 833/2014 privind măsuri restrictive având în vedere acțiunile Rusiei de destabilizare a situației în Ucraina.
Modalitatea de îndeplinire: se va completa inițial formularul DUAE din documentația de atribuire și se va transmite împreună cu DUAE o declarație pe propria răspundere privind neîncadrarea în prevederile legale anterior menționate (conform Formularului pus la dispoziție de Autoritatea contractantă în Secțiunea Formulare).

Persoanele juridice/fizice străine, ce doresc a participa la procedură, vor prezenta orice documente edificatoare, eliberate de autorități competente din țara în care aceștia sunt rezidenți, prin care să dovedească îndeplinirea obligațiilor restante cu privire la plata impozitelor și a asigurărilor sociale, valabile la momentul prezentării acestora. În cazul în care în țara de origine sau țara în care este stabilit ofertantul/terțul susținător nu se emit documente de natura celor prevăzute mai sus sau respectivele documente nu vizează toate situațiile prevăzute la art.164, art. 165 și art. 167 din Legea nr. 98/2016, autoritatea contractantă are obligația de a accepta o declarație pe proprie răspundere sau, dacă în țara respectivă nu există prevederi legale referitoare la declarația pe propria răspundere, o declarație autentică dată în fața unui notar, a unei autorități administrative sau judiciare sau a unei asociații profesionale care are competențe în acest sens. 

Notă:
- Documentele prezentate în altă limbă decât limba română vor fi însoțite de traducere autorizată.
Prezenta achiziție are ca obiect achiziționarea unui „Sistem informatic integrat pentru eficientizarea activităților de gestionare a proceselor verbale de contravenție, inclusiv echipamente”, conform cerințelor din caietul de sarcini anexat, care constituie parte integrantă a documentației de atribuire.
Sistemul informatic integrat trebuie să asigure o integrare bidirecțională, completă și documentată cu următoarele sisteme existente, respectiv:
-  “Sistem informatic de management al documentelor operative - ePol“ existent în cadrul autorității contractante, și 
- “Sistemul Integrat al Direcției Fiscalitate din cadrul Primăriei Municipiului Galați“.
Numărul de zile pana la care se pot solicita clarificări înainte de data limită de depunere a ofertelor: 18
În conformitate cu prevederile art. 161 din Legea nr. 98/2016, autoritatea contractantă va răspunde în mod clar și complet tuturor solicitărilor de clarificare/informațiilor suplimentare primite de la operatorii interesați în a 11-a zi înainte de data limită stabilită pentru depunerea ofertelor.
La sediul Poliției Locale Galati din loc. Galați, str. Traian, nr. 254, jud. Galați.

Eligibility requirements: Operatorii economici care depun ofertă trebuie să dovedească o formă de înregistrare în condiţiile legii din ţara rezidentă, din care să reiasă că operatorul economic este legal constituit, că nu se află în niciuna din situaţiile de anulare a constituirii, precum şi faptul că are capacitatea profesională de a realiza activităţile ce fac obiectul contractului de achiziţie publică. Cerinţa se aplică inclusiv pentru subcontractanţi pentru partea din contract pe care aceştia urmează să o realizeze, care vor completa informaţiile aferente situaţiei lor la nivelul unui DUAE distinct.
Modalitatea de îndeplinire: 
Se va completa DUAE de către operatorii economici participanţi la procedura de atribuire a contractului de achiziţie publică cu informaţiile solicitate de către autoritatea contractantă - informaţii referitoare la îndeplinirea cerinţelor privind capacitatea de exercitare a activităţii profesionale.  
Documentul justificativ care probează îndeplinirea celor asumate prin completarea DUAE, respectiv certificatul constatator emis de ONRC, sau în cazul ofertanţilor persoane juridice/fizice străine, documentele echivalente emise în ţara de rezidenţă, traduse în limba română, urmează să fie prezentate, la solicitarea Autorităţii contractante, doar de către ofertantul clasat pe primul loc în clasamentul intermediar întocmit la finalizarea evaluării ofertelor.
În situaţia în care vor fi executate părţi din contract de către subcontractanţi, dovada înregistrării şi corespondenţa activităţilor principale/secundare din cadrul acestuia cu obiectul achiziţiei se va prezenta obligatoriu şi de către subcontractanţi, pentru partea din contract pe care o vor realiza.

Nota 1: Toate documentele justificative care atestă capacitatea de exercitare a activității profesionale a operatorilor economici vor conține informații reale/ valide la data prezentării acestora.
Nota 2: Toate documentele solicitate vor fi semnate cu semnătură electronică extinsă, bazată pe un certificat calificat, eliberat de un furnizor de servicii de certificare acreditat în condiţiile legii, potrivit art. 60 din HG nr. 395/ 2016.
Experienta similară
Ofertanții trebuie să demonstreze că în ultimii 3 ani (calculați până la data limită de depunere a ofertelor) au furnizat produse similare din categoria celor solicitate, în valoare cumulată de cel puțin 1.000.000 lei, fără TVA, la nivelul unui contract sau mai multe contracte.
Prin produse similare se înţelege sisteme informatice integrate care includ atât componente hardware și software, precum și operațiuni accesorii necesare implementării și funcționării optime a sistemului.
În cazul în care autoritatea contractantă este nevoită, indiferent de motive, să procedeze la decalarea termenului-limită stabilit pentru depunerea ofertelor, publicând în acest sens o erată, limita inferioară a perioadei de 3 ani se extinde cu perioada de timp aferentă decalării, urmând a fi considerată îndeplinită cerinţa pentru toţi operatorii care au prezentat dovada finalizării contractului de experienţă similară în intervalul de timp nou-rezultat.
Pentru o evaluare unitară a modului de îndeplinire a cerinței, în cazul contractelor încheiate într-o altă monedă, pentru calculul echivalenței se va aplica cursul mediu anual lei/altă valuta comunicat de BNR pentru fiecare an în parte, disponibil pe adresa www.bnr.ro. 
Modalitatea de îndeplinire:
Se va completa DUAE de către operatorii economici participanți la procedura de atribuire cu informațiile ce descriu nivelul lor de experiență, prin raportare la contractele executate în trecut, corespunzător cerințelor autorității contractante, până la data limită de depunere a ofertelor.
Asociatul/asociații nominalizați va/vor prezenta distinct DUAE în care se vor cuprinde informațiile solicitate.
La nivelul DUAE trebuie precizate informații cum ar fi: numărul și data contractului invocat drept experiență similară, beneficiarul acestuia și datele sale de contact, obiectul detaliat, valoarea contractului, data și numărul documentului de recepție / certificatului constatator.
Documentele justificative care probează îndeplinirea cerinței privind experienţa similară  vor fi prezentate doar de către ofertantul clasat pe primul loc în clasamentul intermediar întocmit la finalizarea evaluării ofertelor. Acestea sunt următoarele, fără a se limita la: certificate/ documente emise sau contrasemnate de autorităţile contractante sau clienţii  privaţi, beneficiari ai acestora, cum ar fi procese-verbale de recepţie cantitativă şi calitativă, recomandări, certificate constatatoare sau orice alte documente edificatoare echivalente.
Conform prevederilor legale, activitatea de furnizare nu poate fi subcontractată, se va completa doar în cazul serviciilor conexe activității principale de furnizare ce se intenționează a fi subcontractată.
Se vor preciza părtea/părțile din contract pe care operatorul economic intenționează să o/le subcontracteze, dacă este cazul.
Subcontractantul/subcontractantii propusi nu trebuie să se afle în situația prevăzută de art. art.164, art. 165 și art. 167 din Legea nr. 98/2016, sub sanctiunea excluderii din procedura de atribuire.
Subcontractanţii propuşi în ofertă sau implicaţi/declaraţi ulterior semnării contractului trebuie să respecte aceleaşi obligaţii ca ofertanţii, în domeniul mediului, social şi al relaţiilor de muncă, stabilite prin legislaţia adoptată la nivelul Uniunii Europene, legislaţia naţională, prin acorduri colective sau prin tratatele şi acordurile internaţionale în aceste domenii, prevăzute în documentaţia de atribuire potrivit art. 51 alin. (1).
Răspunderea contractantului în ceea ce privește modul de îndeplinire a contractului de achizitie publică nu este diminuată în cazul în care o parte/părti din contract sunt îndeplinite de subcontractanti.
Modalitatea de îndeplinire:
Se va completa DUAE de către ofertant și separat de subcontractanți.
Odata cu DUAE se va/vor prezenta Acordul/Acordurile de subcontractare (conform Formularului pus la dispoziție de autoritatea contractantă în Secțiunea Formulare).
Ofertantul are obligatia de a preciza în Acordul de subcontractare transmis odată cu DUAE, care sunt categoriile de activități din contract pe care intenționează să le subcontracteze, precum şi procentul sau valoarea aferentă activităţilor indicate în ofertă ca fiind realizate de către subcontractanţi și datele de identificare ale subcontractantilor propusi, dacă acestia din urma sunt cunoscuți la momentul depunerii ofertei.
Documentele justificative care probează cele asumate în acorduri vor fi solicitate de autoritatea contractantă doar ofertantului clasat pe primul loc în clasamentul intermediar întocmit la finalizarea evaluării ofertelor.
În cazul în care ofertantul utilizează capacitățile subcontractantului /subcontractantilor pentru a îndeplini criteriile de calificare se va prezenta câte un formular DUAE separat pentru fiecare dintre respectivii subcontractanti, completat și semnat în mod corespunzător.
Dacă prin subcontractant nu se îndeplineste o cerință de calificare, atunci acesta va prezenta DUAE doar în scopul demonstrării neîncadrării în motivele de excludere. Autoritatea contractantă poate respinge subcontractantul propus dacă acesta nu îndeplinește cerințele de calificare privind capacitatea sau se încadrează printre motivele de excludere și solicită ofertantului o singura dată – înlocuirea acestuia și prezentarea unui alt subcontractant.
Înainte de semnarea contractului trebuie să fie prezentate contractele încheiate între contractant și subcontractant.
Implementarea unui sistem de management al calității conform SR EN ISO 9001, pentru activitatea principală ce face obiectul contractului.
Modalitatea de îndeplinire:
Se va completa DUAE de către operatorii economici participanți la procedura de atribuire.
Următoarele documente justificative care probează îndeplinirea cerinţei vor fi prezentate doar de către ofertantul clasat pe primul loc în clasamentul intermediar întocmit la finalizarea evaluării ofertelor:                                                
- certificat valabil la momentul prezentării, emis de un organism de certificare acreditat care să ateste respectarea de către operatorul economic a standardului ISO 9001 sau echivalent sau alte probe sau dovezi care confirmă asigurarea unui nivel corespunzător al managementului calităţii.                      
În cazul depunerii unei oferte comune, fiecare asociat trebuie să deţină un astfel de certificat, pentru partea din contract pe care o realizează. 
Documentele emise într-o altă limbă decât limba română vor fi prezentate însoțite de traduceri autorizate în limba română.
Documentele prezentate trebuie să fie valabile la data prezentării.
Ofertanții nu trebuie să se încadreze în motivele de excludere
Punctajul se acorda astfel: a) Pentru cel mai scazut dintre preturi se acorda punctajul maxim alocat; b) Pentru celelalte preturi ofertate punctajul P(n) se calculeaza proportional, astfel: P(n) = (Pret minim ofertat / Pret n) x punctaj maxim alocat.
Cerință minimă pentru care nu se acordă punctaj: Pentru componentele hardware, garanția va fi de minim 24 de luni de la data punerii în productie a întregului sistem informatic, conform celor menționate în caietul de sarcini.  
Punctajul maxim pentru acest criteriu este de 20 puncte (maxim 60 luni garanție totală pentru componentele hardware). 
Pentru acest criteriu punctajul se va acorda după cum urmează: 
- pentru o garanție de 36 de luni pentru componentele hardware se acordă 5 puncte; 
- pentru o garanție de 48 de luni pentru componentele hardware se acordă 10 puncte; 
- pentru o garanție de 60 de luni pentru componentele hardware se acordă 20 puncte. 
Pentru o garanție ofertată pentru componentele hardware de peste 60 de luni nu se acordă punctaj suplimentar. 
Pentru o perioada de garantie mai mică de 24 luni de la data punerii în producție a întregului sistem informatic, ofertele vor fi declarate neconforme.

Modalitatea de îndeplinire: se vor depune modele de certificate de garanție / declarații de garanție sau orice alte documente echivalente de unde să reiasă perioada de garanție pentru componentele hardware ofertată.
Capacitatea minimă a RAM-ului cu care este prevăzut serverul este cea menționată în caietul de sarcini, respectiv minim 64GB RAM. 
Se vor acorda puncte suplimentare pentru produsele care prezintă o capacitate RAM mai mare decât minimul solicitat. 
Pentru ofertele care includ serverul prevăzut cu o capacitate minimă a RAM-ului de 128GB, se vor acorda 10 puncte. 

Note: 
1. În cazul ofertei care prezintă o capacitate a memoriei RAM între minimul de 64GB și maximul de 128GB, nu se va acorda punctaj. Pentru a primi puncte, produsul ofertat trebuie să fie prevăzut cu minim 128GB RAM. 
2. În cazul ofertelor care prezintă serverul cu o capacitate RAM mai mare de 128GB, nu vor fi acordate puncte suplimentare. 
3. În cazul ofertelor care prezintă serverul cu minimul de 64GB nu vor fi acordate puncte.
 4. Ofertele care prezintă o capacitate a memoriei RAM mai mică de 64GB RAM, vor fi declarate neconforme și respinse.

Modalitatea de îndeplinire: pentru verificarea nivelului de îndeplinire al factorului de evaluare, ofertantul trebuie să prezinte fișele tehnice ale produselor ofertate.
Componenta se bazează pe capacitatea serverului de a oferi performanță cu un consum electric cât mai redus. Este un criteriu esențial deoarece impactează costurile de operare pe termen lung și sustenabilitatea.
Algoritm de calcul: 
1. Punctaj maxim: 10 puncte - Se acordă serverului care dețin cea mai recentă certificare Energy Star pentru categoria lor – Energy Star versiunea 4.0. Această certificare garantează că serverul îndeplinește standarde riguroase de eficiență energetică, testate independent, atât în stare de repaus, cât și la diferite niveluri de încărcare.
2. Punctaj mediu: 6 puncte - Se acordă serverului care nu au cea mai recentă certificare, dar dețin o versiune anterioară (ex: v3.0) sau o certificare similară de la un alt organism recunoscut. 
3. Punctaj minim: 3 puncte - Se acordă serverului care prezintă date de consum energetic, dar fără o certificare formală. Aceste date pot proveni din fișa tehnică a producătorului sau din rapoartele de testare. 
4. Ofertele în care pentru echipamentul server nu se furnizează nicio dovadă privind consumul de energie sau nu menționează nicio certificare, vor fi declarate neconforme și respinse.

Modalitatea de îndeplinire: pentru verificarea nivelului de îndeplinire al factorului de evaluare, ofertantul trebuie să prezinte fișele tehnice ale produselor ofertate care să confirme consumul de energie.
Factorul de evaluare se referă la toate cele 60 bucăți tablete și se referă la anul lansării modelului de tabletă ofertat.
Algoritm de calcul: 
1. Pentru o tableta lansată în anul 2022 - 3 puncte 
2. Pentru o tableta lansată în anul 2023 - 7 puncte 
3. Pentru o tableta lansată în anul 2024 - 10 puncte 

Note:
1.	Pentru tabletele lansate înainte de anul 2022, ofertele vor declarate neconforme și respinse.
2.	Pentru tabletele lansate după anul 2024, ofertele vor primi punctajul maxim.

Modalitatea de îndeplinire: Produsele livrate vor fi însoțite de documente provenite de la producător (fișe tehnice) care confirmă anul lansării, caracteristicile și care atestă corespondența cu produsul ofertat.